NaiveNeuron/SloPal huggingface dataset:
Vážny, Ľubomír, poslanec NR SR (2022-05-03):
Ďakujem. Pán poslanec, ďakujem za ten historický exkurz do doby spred 70. rokov, ale aj do tej historicky vzdialenejšej doby. Veľmi správne si spomenul zmeny zákonov, ktoré boli úplne za čiaru, čo sa týka predvolebných sľubov, a to zákon policajného prezidenta alebo zákon, ktorý sa upravoval z dôvodu osadenia si svojho špeciálneho prokurátora, to bolo asi za štyri čiary ďalej, a tak isto tie zákony ohľadne súdnej mapy, ktoré si spomenul a čo je vlastne ich výsledkom. Ale opomenul si tie zákonné zmätky, ktoré boli realizované pod rúškom anticovidových opatrení skoro vždy v skrátenom legislatívnom konaní. Žiaľ, výsledkom vášho experimentu, milá koalícia, vo zvládnutí COVID-u-19 bolo nepovinné, ale v praxi viac-menej povinné testovanie, ktoré výrazne zvýšilo mortalitu Slovákov v porovnaní s inými krajinami. Taktiež si spomenul, pán poslanec, správne cenzúru a chcem tiež zdôrazniť, že v cenzúre ide ruka v ruke s vymývaním hláv na dennodennej báze. Dneska som bol svedkom ohľadne veľmi dobrej, veľmi dobrej priečky umiestnenia sa Slovenska s okolitými krajinami alebo s členskými krajinami Európskej únie z pohľadu slobody tlače. No toto je výsmech. Dnes oveľa viac ako hocikedy v minulosti platí ten socialistický alebo komunistický vtip ohľadne denníkov. Tento bol konkrétne denníka Pravda, ktorý vtedy pred štyridsiatimi rokmi sa hovorilo, čo je na Pravde pravda? A odpoveď bola: iba dátum. A dneska to platí vo všetkých mainstreamových tlačových médiách a dnes cez vymývanie hláv idete konštatovať, som dneska to zazrel v TA3, že Slovensko sa umiestnilo na historicky najlepšej priečke v slobode tlače. No s pánom bohom za takýto štát. Ďakujem.
Bugár Béla, podpredseda NR SR (2016-04-26):
Trošku kľud v rokovacej sále, pani poslankyňa vystupuje. Nech sa páči.
Sárközy, Irén, poslankyňa NR SR (2016-10-19):
Pán predsedajúci, dajte teraz, prosím, hlasovať o pozmeňujúcom návrhu pána poslanca Beblavého.
P. Miššík, poslanec: (2008-10-28):
Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovateľ v dôvodovej správe uvádza, že návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami, ktorými je Slovenská republika viazaná. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Doložka uvádza, že problematika návrhu právneho predpisu nie je upravená v práve Európskych spoločenstiev, v práve Európskej únie ani v judikatúre Súdneho dvora Európskych spoločenstiev ani v judikatúre Súdu prvého stupňa. Tu by som mal mať priestor pre vlastnú úvahu. Ja snáď s mojím predrečníkom a navrhovateľom tohto zákona môžem vo všetkom súhlasiť možno s výnimkou jednej vety, ktorú si, Daniel, povedal, a to je, že nezáleží na tom, kto podáva návrh zákona. V tomto parlamente záleží najmä na tom, kto podáva návrh zákona, špeciálne keď sa to týka akejkoľvek oblasti justície. Myslím si, že v tomto prípade nemal pravdu. Ale musím povedať a musím zdôrazniť, že želaním nás všetkých je nielen podporiť tento návrh, ale aj ďalšie návrhy opozície, ktoré tu dávame. A, žiaľ, na verejnosti stále panuje názor, že opozícia nerobí nič. Opak je pravdou. Len by bolo treba, aby aj médiá sledovali takto závažné návrhy, ktoré dnes môj kolega Lipšic predložil a ktoré majú naozaj cieľ pomôcť ľuďom. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 823 zo 6. októbra 2008 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory Národnej rady Slovenskej republiky: ústavnoprávny výbor, výbor pre hospodársku politiku, výbor pre ľudské práva, národnosti a postavenie žien. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady. Skončil som, pani podpredsedníčka, a, prosím, otvorte rozpravu.
Heger, Eduard, podpredseda vlády a minister financií SR (2020-11-24):
Ďakujem veľmi pekne, pán podpredseda. Dámy a páni, bolo takým dobrým zvykom v tomto pléne, že keď sa niekto išiel vyjadriť k nejakému zákonu, tak po prvé bol dobre pripravený, mal veci naštudované a po druhé problematike rozumel. Myslím, že bude dobré, keď sa tohto pravidla budeme držať aj pri takýchto odborných zákonoch. Na záver už len poviem, peniaze z bankového odvodu nikdy neboli príjmom štátneho rozpočtu, to je asi to najdôležitejšie, aby sme sa rozumeli. A tento rok štát do toho vreca, ktoré nikdy nepatrilo a nebolo príjmom štátneho rozpočtu, dostal 150 mil. eur, a to bol presne aj pôvodný, to bol, by som povedal, novelizácia pôvodného návrhu, ktorý tu pri vzniku vlastne bankového odvodu bol. A tou najlepšou správou je, že jedna miliarda eur z tohto vreca bude uvoľnená práve pre ten rozvojový fond Slovenska, to si treba veľmi dobre uvedomiť. Banky sa vzdávajú tejto miliardy v prospech štátu, v prospech rozvojového fondu Slovenska. A po druhé, naďalej budú držať vo svojich súvahách výšku toho 0,2 %, aby zvýšili kapitál na Slovensku, tým pádom zlacneli alebo znížili cenu kapitálu a pomohli tak aj slovenskej ekonomike. Takže to len ešte rekapitulácia, pre toto to je dňom dobrých správ a ten, kto rozumie tejto problematike, mi určite dá za pravdu, a preto budem rád, ak tento zákon podporíte. Ďakujem veľmi pekne. (Potlesk.)
Baránik, Alojz, poslanec NR SR (2021-06-23):
Ďakujem pekne. Pán kolega Čepček, je to dobré, že ste nám objasnili vašu motiváciu alebo jednu z vašich motivácií na opakované predkladanie tohto zákona. Keď ste hovorili o vašom, o vašom synovi, že je vydarený, že vyzerá, že je veľmi nadaný, nadaný mladý človek, ktorý má budúcnosť. Nemyslím to vôbec nejak sarkasticky, chráňboh. Gratulujem vám a verte tomu, že viem, o čom hovorím. Viem, že vychovať dieťa alebo deti nie je žiadna maličkosť k tomu, aby boli úspešné, aby boli sebavedomé v tomto ťažkom svete. Chcel som ale sa vrátiť k tomu, že, bohužiaľ, je to tak, že ja nevidím na vašej snahe nič, čo by pomáhalo tento problém riešiť naozaj. Vy v podstate zákonom to chcete navrhnúť, aby brutálnou silou sa vyriešili problémy ženy, lebo to je problém ženy v prvom rade a bolo by oveľa uveriteľnejšie, keby ste spolu s týmto vaším návrhom zákona predkladali návrhy, ktoré smerujú k tomu, ako zlepšiť postavenie žien tak, aby chceli mať viacej detí. Aby chceli chodiť nie na potrat, ale aby chodili na školenia, aby si zlepšili svoj život, aby vedeli si svoj život s ďalším dieťaťom predstaviť. Ja som od vás, prepáčte, ale žiaden takýto návrh nevidel. Bolo by to oveľa lepšie, keby ste to dal napríklad aj do toho istého návrhu, aby ste si zobrali nejakú inšpiráciu niekde zo severských krajín, kde tieto problémy sú riešené oveľa lepšie. Čakáme na to.
Choma, Igor, poslanec NR SR (2013-09-17):
Ďakujem pekne. Vážený pán poslanec, pokiaľ hovoríte o diaľniciach, nemôžem nezareagovať na vás, pretože myslím si, že naozaj tej procedúre a celému procesu toho PPP projektu nerozumiete, ináč by ste nemohli hovoriť takéto nezmysly. Hlavne nevidíte pozitívne dopady PPP projektu. Vy vidíte nejakých 130 mil., ale nič iné za tým nevidíte. Nevidíte, že je diaľnica postavená, že je postavená perfektne, že sa tam nezabíjajú ľudia a tak ďalej a tak ďalej. Na jednej strane hovoríte o príliš nízkej cene na D1 Dubná Skala – Turany a hovoríte, cenu dal zhotoviteľ. Na druhej strane, keď cenu dal zhotoviteľ pri normálnej súťaži na D3, to už sa vám nepáči. Aj to je najnižšia cena. Vyberáte zo všetkého len to, čo vám pasuje. Ale ešte by som sa rád dotkol jednej veci a to je pán minister Figeľ alebo bývalý pán minister Figeľ, za vedenia ktorého, ak si dobre pamätáte, veľmi ľahko prebehlo mimosúdne vyrovnanie so Skanskou pri súdnych sporoch, kde sme sa my štyri roky súdili, dva súdy sme vyhrali, tretí bol na vyhratie, ale zrazu došlo k mimosúdnej dohode. Takisto došlo k mimosúdnej dohode na stavbe medzi Oravou a Kysucami, kde dokonca dostal zhotoviteľ viac, ako požadoval. Toto je bojovník za korupciu alebo proti korupcii, váš pán Figeľ? (Potlesk.)
Gröhling, Branislav, poslanec NR SR (2018-06-14):
Pán kolega, ďakujem za tvoje vystúpenie. Ty si sa tak niekde skryto pýtal, že prečo odborné vzdelávanie nefungovalo aj v minulosti, a odznelo to tu aj od ostatných kolegov, ale tá tvoja otázka bola naozaj na mieste. No ono tu fungovalo, malo tie prvky duálneho vzdelávania, ale stala sa jedna vec, ktorá okamžite vládu v 2013 tak pozdvihla a začali okamžite konať, a to, že Európska komisia povedala, že na odborné vzdelávanie bude dávať eurofondy. A preto v 2013 ste sa toho tak chytili. Nie preto, že by vám záležalo o budúcnosť mladých ľudí, ale preto, že ste pocítili tam financie, ktoré by mohli tiecť na Slovensko. A preto, Miro, v podstate vymysleli celé duálne vzdelávanie a začali ho vtesnať do nejakého zákona, lebo si povedali, že začneme vypodpisovať zmluvy a urobíme jeden obrovský projekt za 44 miliónov. To bol ten hlavný point. Pretože odborné vzdelávanie tu fungovalo a mohlo sa iba rozšíriť na tých dobrých prvkoch, ktoré boli, a mohli sme fungovať ďalej. My sme ho vôbec nemuseli vtesnávať do nejakého zákona, ktorý prišiel v 2015., ale keďže sme pocítili, že tam budú financie, tak sme začali nejakým spôsobom konať a nevedeli sme to rýchlo pretaviť, hoci sme sa inšpirovali v okolitých krajinách, ako bolo, že Rakúsko, ostatné krajiny alebo Nemecko, kde sú stavovské organizácie. A keď tam sú stavovské organizácie, tak už v 2013. mali začať byť kreované aj tu, ale to vtedy nikoho nezaujímalo, lebo jediné, čo ich zaujímalo, bolo tých niekoľko desiatok miliónov, ktoré mohli prísť a ktoré sa mohli roztratiť kdekoľvek inde, len nie v budúcnosť mladých ľudí v odbornom vzdelávaní. Ďakujem.
Bugár, Béla, podpredseda NR SR (2018-05-29):
Teraz dávam možnosť sa prihlásiť ústne do rozpravy. Dvaja. Končím možnosť sa prihlásiť ústne do rozpravy. Pán poslanec Kéry, nech sa páči, máte slovo.
Poliačik, Martin, poslanec NR SR (2019-01-29):
Ďakujem, Zuzi. V zásade sa naozaj nachádzame v perverznej situácii. Nachádzame sa v situácii, kedy druhý najvyšší ústavný činiteľ je usvedčeným podvodníkom, klamárom a zlodejom intelektuálneho majetku. Na základe komisie, ktorá bola vytvorená presne na tento účel, ktorá si len dávala príliš silno pozor na slová, aby nepovedala, že je plagiátor, lebo to nie je slovo, ktoré používa slovenská legislatíva a presne ten prípad, ktorý by ho za to mohol postihnúť a ktorý je súčasťou českej legislatívy, pani ministerka, bývalá akademička a možno aj budúca, opomenula pri prepisovaní z českého vzoru, zabudla na dobré mravy, o ktorých český vzor píše a vďaka tomu práve ľudia, ako je pán Danko, budú aj takouto zákonnou úpravou nepostihnuteľní, čo znamená, že duch zákona krváca, nie je prítomný, nie je tam, že nevieme reálne potom postihnúť podvod, neetické konanie a nevieme sa prihlásiť k tej základnej intelektuálnej poctivosti, na ktorú pani ministerka zabudla pri obhajobe predsedu SNS. Preto je celý tento zákon fraškou, nemá tu byť a pani ministerka Lubyová je posledný človek, ktorý má morálne právo ho do tejto siene predložiť. Preto vítam aj ten procedurálny návrh a keď vystúpim v rozprave, obohatím ho o druhý, aby to bolo minimálne vrátené na prepracovanie. Ďakujem.
M. Hort, podpredseda NR SR: (2009-04-16):
Slovo má pán poslanec Kubovič, nech sa páči.
Šimečka, Michal, podpredseda NR SR (2024-01-18):
Pani ministerka, vypršal vám čas. Vidím, že pani poslankyňa nemá doplňujúcu otázku. Má? Musíte stlačiť. No, ono je potrebné počas tej úvodnej odpovedi členov vlády stlačiť tú, to tlačidlo na doplňujúcu otázku. Môžte, prosím vás, ešte pani poslankyni dať doplňujúcu otázku? Dobre. Aj zapnúť mikrofón, pardon.
Mojš, Milan, poslanec NR SR (2017-05-09):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a Výboru Národnej rady Slovenskej pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní. Prosím, dajte hlasovať.
Kuriak, Milan, poslanec NR SR (2023-03-23):
Ďakujem za slovo. Kolega Milan Potocký, ďakujem ti za tvoje slová v rozprave. Ako by si mi z duše hovoril. Ďakujem ti hlavne za obranu konzervatívcov tohto pléna. Ja si myslím, že už je najvyšší čas, aby sme my konzervatívne zmýšľajúci poslanci začali byť hlasnejší a výraznejší. Musíme asi kvôli týmto kadejakým tlakom na nás začať viac rozprávať a chrániť naše hodnoty, po ktorých sa čím ďalej viacej šliape. Mrzí ma, že práve najviac, najviac útočia na nás a snažia sa nejak dehonestovať naše hodnoty práve tí ľudia v tomto pléne, ktorí najviac kričia po tolerancii. My nemáme problém byť tolerantní, ale za posledný rok som svedkom toho, že útoky od progresívne zmýšľajúcich ľudí sa stupňujú. Samé vyhrážky, posmešky. Čo ma mrzí, že začínam to citlivo vnímať, že zvyšujú sa útoky aj na Pána Boha, na božie zákony. A oni už keď vidia, že neuspeli s tým, čo doteraz používali ako svoju zbraň na hodnotových ľudí, tak už začínajú zosmiešňovať Boha. A to mi, to mi začína veľmi prekážať. Hej, že možno sa zahrávate s príliš, s príliš vážnou, vážnou témou. A je mi to ľúto, hej, že takýto ľudia sú. A, a, a práve takí, ktorí, ktorí najviac chcú byť tolerovaní. Ďakujem.
Simon, Zsolt, poslanec NR SR (2016-06-15):
Ďakujem pekne. Pán Petrák, no veľmi pekne sa vás počúvalo. Rozprávali ste múdro, rozvážne. Dovoľte, aby som položil jednu otázku. Kde ste boli vtedy, keď váš minister efektívne, v úvodzovkách, míňal peniaze na predražené sifóny? Hovoríte o tom, že treba efektívne míňať, aby to školstvo napredovalo. Len potom z vašich úst nie je to úplne úprimné, keď v predchádzajúcom volebnom období váš minister tie peniaze neefektívne míňal na predražené sifóny. Áno, je treba riešiť aj platové pomery, k čomu nechcem povedať, že v školstve sú dobré, ale je treba povedať a poukázať na to, že keď sa neefektívne vracajú DPH-čky aj tam, kde nemajú, tak potom to takto vypadá. Ďakujem.
Kolíková, Mária, ministerka spravodlivosti SR (2021-10-19):
Vážený pán predsedajúci, vážené pani poslankyne, vážení páni poslanci, na rokovanie Národnej rady predkladám vládny návrh zákona, ktorým sa dopĺňa zákon o obchodnom registri a tiež zákon o súdnych poplatkoch a poplatku za výpis z registra trestov. Je to návrh zákona, ktorý predkladám ako iniciatívny materiál na základe požiadavky z aplikačnej praxe o odstránenie administratívnej záťaže. Cieľom tejto právnej úpravy je zefektívniť dopĺňanie identifikačných údajov do obchodného registra, a to tak, aby sme v čo najväčšej miere eliminovali povinnosť doplniť tieto údaje zo strany zapísaných osôb. V súlade s požiadavkami užívateľskej prívetivosti navrhujeme tiež zaviesť možnosť podania samostatného bezplatného návrhu na zápis, ktorým sa výlučne dopĺňajú identifikačné údaje a súčasne zavádzame osobitný mechanizmus automatizovaného dopĺňania týchto údajov. Bude to fungovať tak, že je stanovená lehota do 31. mája 2022, dokedy by sa automatizované doplnenie týchto údajov malo zrealizovať. V prípade, že sa tak neudeje, zapísaná osoba bude mať po tomto dátume možnosť splniť si tieto údaje, túto povinnosť doplnenia prostredníctvom samostatného návrhu na zápis, ktorý bude bezplatný. Účinnosť návrhu zákona navrhujeme od 1. decembra 2021, a to preto, aby sme mohli čo najskôr odstrániť tento problém z aplikačnej praxe. Ide nám o to, aby sme naozaj zjednodušili všetkým osobám zapísaným do obchodného registra, aby sme zjednotili údaje, ktoré tu máme, mali ich presné. Dovoľujem si vás požiadať o podporu tohto vládneho návrhu zákona.
M. Sabolová, poslankyňa: (2009-04-17):
Ak neprivatizujete, druhá poznámka, na čo je vám inštitúcia, ktorá bola založená hlavne pri prevode majetku štátu na neštátne subjekty? Tretia poznámočka je k začiatku vášho vystúpenia, keď ste hovorili o tom, čo všetko musí fond dokončiť. Samozrejme, veď my nechceme, aby zanikol a všetko sme hodili do koša. My navrhujeme, aby všetky kompetencie a právne úkony aj celá ekonomika prešla pod kapitolu, pod ministerstvo financií, kde môže byť podkapitola, o ktorej sa môže samostatne rozhodovať v tejto Národnej rade. Ale chcem sa vás opýtať, pán poslanec. Nie sú tam náhodou súdne spory a neukončené zmluvy ešte z roku 1994, keď vládol váš koaličný partner a privatizácia išla šírom-šárom, ako sa len dalo? Nie sú to spory, ktoré ostali ešte z roku Mečiarovej vlády? A štvrtá poznámka, hovoríte, že podľa zákona č. 92/1991 príjmy nie sú príjmom ministerstva financií, ale fondu, samozrejme, veď to nikto z nás nespochybňoval, ale veď to je len také vysporiadavanie si. My aj tak rozhodujeme o tom, na čo budú použité, keď neplatí fond ministerstvu, ministerstvo fondu, ale vždy sa to vzájomne musí vysporiadavať. Čiže v súčasnosti je najlepším riešením na šetrenie nadbytočných... (Prerušenie vystúpenia časomierou.)
Kotleba, Marian, poslanec NR SR (2020-11-25):
Ďakujem za reakcie. Edo, vidíš, to je ten paradox tejto doby. Nevie štát, nevie vláda podporiť mladých, nevie a nijako nechce podporovať rodenie detí, ale dnes, keď si vyvesíš na nejaké verejne prístupné miesto fotografiu prezidenta Gustáva Husáka, ktorý bol symbolom podpory rodín, tak sa dopúšťaš dobreže nie zločinu propagácie nejakých totalitných ideológii, tých, počas ktorých sa deti rodili. Dnes sa deti nerodia, resp. populácia starne a vymiera, ale ja by som to tak jednoducho zhrnul. Nepodporíte mladé mamičky, vážená koalícia, nebudú sa rodiť deti. Nebudú sa rodiť deti, Jožko, nesmej sa ako mimóza, nebudú sa rodiť deti, tak jednoducho národ a obyvateľstvo Slovenskej republiky začne vymierať. A keď začne vymierať, tak sa potom nebudeme môcť čudovať, že to tu dopadne ako v tom Francúzsku, o ktorom sme dnes počúvali hodinu, aké je to tam strašné, čo tam dorábajú všetci tí cudzinci, tí imigranti, aký je tam terorizmus, ako sa tam boja vlastne o svoje rodiny a toto, ak chcete zažívať tu, tak si za to zoberte politickú zodpovednosť. Ale ak to zažívať nechcete, tak sa konečne schopte a začnite robiť niečo pre národ, pre ľudí aj pre tie malé deti a mamičky. Ďakujem pekne.
Kollár, Boris, predseda NR SR (2022-11-10):
Otváram rozpravu v rámci tretieho čítania . Hlási sa, prosím, niekto do rozpravy z poslancov? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Ďuriš Nicholsonová, Lucia, podpredsedníčka NR SR (2017-05-11):
V rozprave teraz vstúpi pán poslanec Dostál, nech sa páči.
Bugár, Béla, podpredseda NR SR (2011-12-02):
Pán poslanec, budete mať viac roboty, ale gratulujeme vám. Takže o 11.30 hodine budeme pokračovať v rokovaní tých dvoch návrhov, ktoré som pred chvíľočkou uviedol. (Prestávka.) (Po prestávke.)
Baránik, Alojz, poslanec NR SR (2022-12-06):
Vráťte mi, vráťte mi čas... (Výkriky z pléna.)
Bugár, Béla, podpredseda NR SR (2018-06-20):
S tým absolútne súhlasím. Pán poslanec Tomáš.
Grendel, Gábor, podpredseda NR SR (2022-05-25):
Pán poslanec Karahuta ešte s faktickou poznámkou.
Blanár, Juraj, podpredseda NR SR (2023-06-20):
Ďakujem, pani poslankyňa. Otváram rozpravu o tomto bode programu. Písomnú prihlášku som neobdržal, preto dávam možnosť prihlásiť sa ústne. Konštatujem, že nikto sa neprihlásil, preto vyhlasujem rozpravu za uzavretú. Keďže rozprava neprebehla, predpokladám, že nemá záujem ani navrhovateľ, ani pani spravodajkyňa o záverečné slovo. Hlasovať o tomto bode programu budeme dnes o sedemnástej hodine. Prerušujem rokovanie o tomto bode programu. Toľko spolupráca s pánom ministrom zdravotníctva, ktorému ďakujem. A môžeme pristúpiť k druhému čítaniu o vládnom návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov, je to parlamentná tlač 1565, spoločná správa výborov má tlač 1565a. Teraz poprosím povereného ministra pôdohospodárstva a rozvoja vidieka Slovenskej republiky Jozefa Bíreša, aby vládny návrh v pléne uviedol. Nech sa páči, pán minister, máte slovo. (Rokovanie o vládnom návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov , tlač 1565.)
Grendel, Gábor, podpredseda NR SR (2021-06-29):
(Zaznievanie gongu.) Vážené panie poslankyne, vážení páni poslanci, ešte raz dám hlasovať o uznášaniaschopnosti, ak, teda k otvoreniu 34. schôdze. Prosím, prezentujme sa. (Prezentácia.) Prítomných 53 poslancov. Národná rada nie je uznášaniaschopná. Ako nový termín otvorenia tejto schôdze určujem zajtrajšiu 12. hodinu. A chcem vám ešte pripomenúť, že o 9. hodine ráno bude pokračovať riadna schôdza termínovanými bodmi. Takže vidíme sa ráno o deviatej a mimoriadnu schôdzu sa pokúsime otvoriť o dvanástej. (Prerušenie rokovania o 21.05 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 1
Laurenčík, Milan, podpredseda NR SR (2022-05-04):
Ďakujem, pán poslanec, prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Lukáš Kyselica, nech sa páči.
Jurinová, Erika, podpredsedníčka NR SR (2014-12-04):
Pán poslanec, chcete reagovať? Nech sa páči.
V. Veteška, podpredseda NR SR: (2005-12-06):
M. Majdová, poslankyňa: Ďakujem. Pán poslanec, len jednu poznámku. Pravicové a ľavicové strany sa líšia v pohľade na riešenie problému. Pravicové strany prijímajú obyčajne riešenia, ktoré sú niekedy aj veľmi ťažké a aj veľmi nepopulárne, ale z dlhodobého hľadiska môžu ozdraviť nedobrú situáciu. A ak hovoríte, že problémom výpadku alebo dôvodom výpadku z osobitného účtu je neplnenie stavu policajtov, ja si skutočne myslím, že pokiaľ budeme stále vyplácať dôchodky 35-ročným policajtom alebo policajtom do 50 rokov, aby som teda hovorila o policajtoch, ktorých je takmer 20 %, bavili sme sa dnes o tom aj na výbore pre obranu a bezpečnosť, tak nebudeme mať nikdy na zvýšenie platov pre policajtov mladých. A preto si myslím, že toto riešenie, aj keď je boľavé, je dobré, aj keď naozaj, naozaj je veľmi bolestivé, a nemyslím si, že by minister vnútra alebo ktokoľvek z poslancov v tejto sále chcel triediť policajtov na dobrých a zlých. Jednoducho je tu ponúknuté isté riešenie, ktoré do budúcna môže priniesť ovocie. Ešte krátko, aj keď to nie je celkom v súlade s rokovacím poriadkom, k pánovi poslancovi Pavelkovi. Policajti žiadajú zvýšenie platov na úrovni s vojakmi...
Bugár, Béla, podpredseda NR SR (2016-12-01):
Pán podpredseda, čas už uplynul.
Susko, Boris, poslanec NR SR (2014-12-12):
Ďakujem pekne za slovo, pani predsedajúca. Pán poslanec Matovič, označujte nás tu všetkých ako zlodejov, rozprávate tu o nejakých bájnych 100-miliónových ziskoch. Ale jedným dychom dodávate, že ale zákon ste neporušili. Tak toto mi nejak spolu nesedí. Zákony definujú, kto je zlodej, to je jedna vec. Druhá vec, tvrdíte o nejakej najnižšej cene, takej cene, onakej cene. Veď keď máte, viete o nejakej spoločnosti, ktorá je schopná zabezpečiť tento systém lacnejšie, tak nám povedzte, ktorá to je?! Prečo sa ani jedna z nich neprihlásila do súťaže? Ja som to dnes už rozprával. Ani jedna spoločnosť iná, okrem tých, čo sa súťaže zúčastnili a ktoré boli vyhodnotené, resp. vyradené na základe argumentov, ktoré tu už boli povedané, nespochybnila súťaž, nedali námietky. Mohla sa prihlásiť ktorákoľvek spoločnosť a dať námietky na to, že nie sú primerané podmienky súťaže napríklad, ak by také niečo pociťovali. Tak prečo sa nikto neprihlásil, prečo nikto nenamietal súťaž, prečo nikto nedal nižšiu cenu? To je jedna vec. Druhá vec, pokiaľ ide o spomínanú soľ. To, čo povedal kolega Halúz, je jedna vec, druhá vec je, že pokiaľ ja viem, aj ja mám informácie, tender na soľ bol vypísaný v marci. V dôsledku toho, že končili rámcové zmluvy, čiže to nemá s burzou vôbec nič spoločné. A okrem toho sú to rámcové zmluvy, to znamená, že je to rámcový rozsah, ktorý sa nemusí v konečnom dôsledku v takom rozsahu naplniť. Ďakujem.
Chren, Martin, poslanec NR SR (2015-09-30):
Ďakujem veľmi pekne. Pán predseda, bez akéhokoľvek politikárčenia, mám za to, že schôdza bola právoplatne prerušená do zvolania poslaneckého grémia jej predsedajúcou, a preto nemôžete pokračovať v jej rokovaní bez toho, aby to grémium bolo zvolané.
Duchoň, Daniel, poslanec NR SR (2012-06-28):
Áno, vážený pán predseda, dajte hlasovať o návrhu zákona ako celku.
R. Kaliňák, podpredseda vlády a minister vnútra SR: (2007-06-26):
A základom vlastne tejto úpravy je komunikácia medzi zdravotnými poisťovňami, registrom trestov a živnostenským úradom, kde vlastne budeme mať možnosť, aby sme zaregistrovali živnostníka bez toho, aby musel tieto inštitúcie všetky navštíviť. Rovnako tak sme zrušili niektoré absolútne ustanovenia alebo ustanovenia, ktoré z pohľadu dnešnej doby nevyhovovali a skôr bránili a boli prekážkou rozvoja živnostenského podnikania a komplikovali živnostníkom život. Verím, že túto právnu úpravu podporíte, a za to vám ďakujem.
Jurzyca, Eugen, minister školstva, vedy, výskumu a športu SR (2010-12-14):
Ďakujem pekne za slovo. V takejto komornej atmosfére si dovolím maličkú poznámku na okraj, ak môžem. Keď som mal asi 7 rokov, tak som v stánku novinovej služby videl časopis, farebný, na prvej strane ktorého hovorila hlásateľka nasledujúci program: „Budeme vysielať vo farbe, dúfam, že obidvaja majitelia farebných televíznych prijímačov sú práve doma.“ Tak mi to trochu pripomenulo tú situáciu dnes v parlamente. Dámy a páni, predkladám vám na posúdenie návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Hlavným cieľom návrhu novely zákona je najmä určiť podmienky poskytovania dotácií pre právnické osoby a fyzické osoby v oblasti regionálneho školstva. Ďalšími cieľmi návrhu zákona je najmä zvýšiť transparentnosť a verejnú kontrolu nad finančnými prostriedkami poskytovanými z kapitoly Ministerstva školstva, vedy, výskumu a športu SR, a to tak, že sa ministerstvu ukladá zverejňovať na svojom webovom sídle zoznam právnických a fyzických osôb a výšku poskytnutých finančných prostriedkov, ďalej, rozšíriť sledované ukazovatele, ktoré sa sledujú pri výkone dohľadu nad dodržiavaním zákona, napr. kontrola metód a postupov pri financovaní záujmového vzdelávania, kontrola účelovosti použitia finančných prostriedkov poskytnutých podľa tohto zákona, kontrola údajov o počtoch žiakov, detí a poslucháčov škôl a školských zariadení financovaných prostredníctvom výnosu dane obcí ap., ďalej, doplniť účelovosť použitia všetkých finančných prostriedkov poskytovaných z kapitoly ministerstva školstva, vedy, výskumu a športu, napr. ide o finančné prostriedky za mimoriadne výsledky žiakov alebo príspevok na výchovu a vzdelávanie detí v materských školách, ktoré majú jeden rok pred plnením povinnej školskej dochádzky. Ďalej chceme upraviť podmienky poskytovania príspevku na žiakov zo sociálne znevýhodneného prostredia, určiť kompetencie zriaďovateľom škôl, školských zariadení a obciam pri zbere údajov potrebných na rozdeľovanie a poukazovanie výnosu dane z príjmov obciam. Tieto údaje budú obciam predkladať zriaďovatelia škôl a školských zariadení, ktoré majú sídlo na území obce, nie školy a školské zariadenia. Ministerstvo školstva, vedy, výskumu a športu akceptuje všetky legislatívnotechnické pripomienky odboru legislatívy Kancelárie Národnej rady Slovenskej republiky. Ďakujem pekne za pozornosť.
Potocký, Milan, poslanec NR SR (2022-03-23):
Ďakujem za slovo, pán predsedajúci. Pán poslanec Szőllős, ty si sa vo svojom vystúpení dotkol časti návrhu tohto zákona, ktoré zaujalo aj mňa. Možno by som poprosil predkladateľa, aby nám to trošku ozrejmil. Mňa tam tiež zarazilo ustanovenie, kde je uvedené, že vyznávaním náboženskej viery sa nesmie popierať a obmedziť sexuálna orientácia a rodová identita, pritom vieme, že v mnohých náboženstvách, ktoré sú, a v cirkvách, ktoré sú registrované na Slovensku, sa určitým spôsobom poukazuje na homosexualitu. Mňa by preto zaujímalo, že čo tým myslí vlastne predkladateľ, že teraz sa nesmie niekde vo Svätom Písme uvádzať nejaké výhrady voči týmto veciam, alebo nesmú o tom rozprávať kňazi, alebo ako to vlastne tento predkladateľ myslí? Ďakujem pekne.
Viskupič, Jozef, poslanec NR SR (2014-11-08):
Niekedy sa podarí zaťať do živého. A ja som urobil chybu v tom svojom prejave, keď som to povedal, lebo dovtedy to vyzeralo celkom dobre a naraz príde podpredseda vlády a povie poslancovi, že trepe. No neviem, či ja si teraz môžem dovoliť povedať, ale ako to tu počúvam, tak mám pocit, a čím ďalej, tým viacej je to vidieť, že pán podpredseda vlády pre nič, investície trepe. Ďakujem.
Grendel, Gábor, podpredseda NR SR (2021-03-16):
Prezentujme sa a hlasujeme. (Hlasovanie.) Prítomných 128 poslancov, za 115, proti 4, zdržali sa 8, nehlasoval 1 poslanec. Konštatujem, že Národná rada vyslovila súhlas s uvedenou zmluvou. Teraz prosím povereného člena ústavnoprávneho výboru pána poslanca Ondreja Dostála, aby uviedol hlasovanie o bode 8 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní (tlač 439). (Hlasovanie o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní a o doplnení niektorých zákonov a ktorým sa menia a dopĺňajú niektoré zákony , tlač 439.)
Jurinová, Erika, podpredsedníčka NR SR (2013-09-06):
Prosím pánov poslancov o kľud v miestnosti.
Bugár, Béla, podpredseda NR SR (2011-07-07):
Páni poslanci, tí, ktorí pískate, nech sa páči, môžete ísť do nejakej krčmy. Tu môžete samozrejme tlieskať, vyjadriť nesúhlas, to je v poriadku, ale nechajte pána poslanca, aby predniesol svoj prejav. Nech sa páči.
Číž, Miroslav, doterajší podpredseda NR SR (2010-07-08):
Pán poslanec László Solymos.
Přidal, Alojz, poslanec NR SR (2013-03-12):
Pán kolega Kvasnička, ako vy máte taký pekný jazyk, ja si vás veľmi vážim, ale viete čo, ja s vami nemôžem celkom súhlasiť. Viete, ja som sa učil náboženstvo, voľakedy sme mali taký malý katechizmus a tam sme sa učili, že aj čo je väčšie zlo, aj čo je menšie zlo. Ja by som sa vás chcel spýtať: hriech je zlo? A existuje menší hriech a väčší hriech? Sme sa učili voľakedy, že existuje všedný hriech a ťažký alebo smrteľný hriech. Tak je rozdiel medzi zlom (povedané so smiechom) malý a veľkým? No jednoducho ja si myslím, že áno. A bohužiaľ, bohužiaľ, ale v politike si niekedy musíme vybrať aj menšie zlo. A myslím si, že jednoducho je to správna voľba, keď si politik vyberie menšie zlo.
Paška, Pavol, predseda NR SR (2013-12-16):
Ďakujem pekne, pani spravodajkyňa. Otváram rozpravu. Nemám písomnú prihlášku. Takže pýtam sa, kto má záujem vystúpiť a prihlásiť sa ústne? Pán poslanec Hlina. Končím možnosť sa prihlásiť. Nech sa páči, pán poslanec.
M. Hort, poslanec: (2001-09-20):
Ďalším pozmeňujúcim návrhom je pozmeňujúci návrh pána poslanca Bárdosa.
Laššáková, Jana, podpredsedníčka NR SR (2013-06-20):
Pani poslankyňa Vášáryová, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode č. 70 pozmeňujúceho návrhu pána poslanca Galka a Grendela. Prerušil som hlasovanie, skontrolujte si svoje jednotky, či máte prihlásené. Počkajme, je to bod 70. Skontrolujte si, kto má. Skontrolujte si, je to 70. bod, áno, pán spravodajca? Teraz pustím hlasovanie ďalej, tak si to skontrolujte. Ruším toto hlasovanie, pán spravodajca, uveďte ho ešte raz, prosím pekne.
Susko, Boris, poslanec NR SR (2022-02-08):
Odcitujem: „Podľa § 88 zákona o rokovacom poriadku medzinárodná zmluva, pred ktorou ratifikáciou je potrebný súhlas národnej rady, sa prerokuje v druhom a treťom čítaní. O náležitostiach podľa § 74 rozhodne predseda národnej rady.“ A § 74 hovorí: „Národná rada na základe návrhu predsedu národnej rady určí aj lehotu na prerokovanie návrhu vo výboroch, ktorý im bol pridelený. Táto lehota nesmie byť kratšia ako 30 dní odo dňa pridelenia.“ To znamená odo dňa vašeho pridelenia, čo bolo 4. 2. (Potlesk.) To znamená, sa to vôbec nevylučuje s tým, čo ste povedali, že to je len v druhom a treťom čítaní. Napriek tomu, ak ste to pridelili 4. 2., tá lehota nesmie byť kratšia ako 30 dní.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 94, proti žiadny, zdržalo sa 41, nehlasoval 1. Konštatujem, že sme schválili vládny návrh zákona o solidárnom príspevku z činnosti v odvetviach ropy, zemného plynu, uhlia a rafinérií. Teraz nasleduje hlasovanie v druhom čítaní o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy, ktorý prerokúvame v skrátenom legislatívnom konaní, tlač 1338. Dávam slovo spoločnému spravodajcovi, predsedovi výboru pre financie a rozpočet, poslancovi Mariánovi Viskupičovi, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrh zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1338.)
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 142 poslancov, za 71, proti 17, zdržalo sa 54. Konštatujem, že sme neschválili vládny návrh novely katastrálneho zákona. Teraz budeme hlasovať o bode 54 programu. Je to druhé čítanie o vládnom návrhu zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti. Je to tlač 1299. Prosím spravodajcu z ústavnoprávneho výboru poslanca Lukáša Kyselicu, aby uvádzal hlasovanie. [Hlasovanie o vládnom návrhu zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov , tlač 1299.]
Bagačka, Michal, poslanec NR SR (2013-02-12):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím, s vaším rozhodnutím prideľuje predložený návrh zákona na prerokovanie výborom: – Ústavnoprávnemu výboru Národnej rady a – Výboru Národnej rady pre hospodárske záležitosti a aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch a v gestorskom výbore ihneď.
Sulík, Richard, predseda NR SR (2011-02-03):
Takže po dohode s pánom poslancom Faičom, on teraz svoj prejav preruší, bude pokračovať v ňom nie o 14.00 hodine, lebo bude hodina otázok, ale po. Zatiaľ teda ďakujem. Vyhlasujem 3-minútovú prestávku. A o 11.30 hodine budeme pokračovať v hlasovaní doteraz prerokovaných bodov. Pán Paška, nech sa páči. Poprosím mikrofón. Nech sa páči.
Abrhan, Pavol, poslanec NR SR (2014-09-24):
Ďakujem pekne. Pán kolega Číž, dovolím si niekoľko poznámok povedať k vášmu vystúpeniu. Hovorili ste o vypustení opozičných návrhov preto, že súvisia s volebnou kampaňou. Veď, pán kolega, práve v tom bol ten problém, že vy ste označili len opozičné návrhy tak, že súvisia s volebnou kampaňou. Ale vašich poslancov ste tam nechali zaradených. Nechápem, prečo ste o tom hovorili, lebo to, že dnes o tom rokujeme, je vlastne to, že ste pripustili, že to kampaň nie je a že môžeme o tomto rokovať. Chcel by som vám poďakovať ale za to, že ste aj pripustili ten problém, o ktorom treba hovoriť. Fakt ak je niekto primátorom a starostom a sedí tu štyri pracovné dni z piatich pracovných dní, tak ako potom vykonáva túto svoju funkciu voleného funkcionára na obci alebo v meste? A som veľmi rád, že ste toto uznali a pripustili, že toto je problém. Isteže, dali ste aj iné prirovnania, ale toto je jeden moment, ktorý nás viedol k tomu, že nemôže takýto funkcionár zodpovedne vykonávať svoju funkciu. A posledné trošku by som odľahčil, keď aj vy ste odľahčili. Vy ste hovorili, že máte 15 000 členov. Pán kolega, ja som myslel, že ich máte menej, a preto musíte kumulovať funkcie. Ale ak máte dosť členov, tak z nich každý jeden môže vykonávať samostatne jednu funkciu. V tom ten problém potom nie je.
P. Paška, predseda NR SR: (2010-02-03):
(Hlasovanie.) 137 prítomných, 98 za, 39 sa zdržalo. Tieto body sme schválili.
Jurinová, Erika, podpredsedníčka NR SR (2014-11-28):
Dávam slovo ďalšiemu prihlásenému rečníkovi pánovi poslancovi Petrákovi.
Laurenčík, Milan, podpredseda NR SR (2021-09-17):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie, preto vyhlasujem všeobecnú rozpravu za skončenú. Predpokladám, že keď rozprava nebola, ani pán navrhovateľ, ani pán spravodajca nechcú zaujať stanovisko, ani nič dodať. Takže prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je návrh skupiny poslancov na prijatie uznesenia Národnej rady Slovenskej republiky, ktorým sa vyjadruje podpora všetkým menšinám a komunitám žijúcim na Slovensku. Návrh má parlamentnú tlač 629. Teraz dávam slovo pánovi poslancovi Kristiánovi Čekovskému, predsedovi výboru, aby za skupinu poslancov návrh zákona uviedol. Nech sa páči, máte slovo. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa vyjadruje podpora všetkým menšinám a komunitám žijúcim na Slovensku , tlač 629.)
Vášáryová, Magdaléna, poslankyňa NR SR (2012-12-12):
Ďakujem pekne, pani predsedajúca. Vidím, že aj keď pán minister číta noviny zaujato, tak má schopnosť počúvať aj to, čo hovorím. Jeho reakcia na pána poslanca Gála to dokazuje, čo ma veľmi uspokojilo, lebo ináč by som musela povedať, že aj voči dáme je to veľmi neslušné, okázalé si listovať v novinách, keď hovorí. No ale to už je, už sme si zvykli na tieto spôsoby. To je aj istým spôsobom hra, máte pravdu, pán poslanec. Tento prejav bol nie o číselkách, aj to je veľmi dôležité, keď hovoríme pri rozpočte, ale tento prejav bol znovu o tom, kam Slovensko smeruje, keď už ste v SMER-e. Kam Slovensko smeruje? A to je veľmi dôležité. A pre mňa je dôležité, že rozhodujúcim teraz nie je pán prezident, pretože, ako vidíme, to je proste človek, ktorý visí na trakoch. Nie je rozhodujúci ani premiér vlády. Rozhodujúca je kapacita, kompetencia a inteligencia šiestich ministrov. Nič viac a nič menej. Žiaden premiér. Keď sa obklopí ľuďmi, ktorí túto kapacitu nemajú, nedosiahne nič. A to považujem za jeden z najdôležitejších odkazov, ktorý sme sa teraz dozvedeli. Samozrejme, čo bude s generálnym prokurátorom? My všetci vieme veľmi dobre, že SMER smeruje absolútne k obsadeniu všetkých pozícií ľuďmi, ktorí budú podpisovať a zakrývať a skrývať čokoľvek, čo sa bude týkať SMER-u, a tí ostatní, sorry, mali ste byť medzi víťazmi. A tretia vec, kde je Gorila? A kde sú všetky tieto kauzy? Kde to je?
Paška, Pavol, predseda NR SR (2012-08-06):
Ďakujem. Budeme hlasovať o návrhu pána Mihála, aby sa v sále na prerokovaní zúčastnil aj premiér a minister financií. Hlasujeme. (Hlasovanie.) Národná rada nie je uznášaniaschopná. Poprosím pána Kadúca do rozpravy. Pán Mihál.
Jurinová, Erika, podpredsedníčka NR SR (2014-06-27):
Ďakujeme veľmi pekne. Prerušujem rokovanie o tomto bode programu. Vzhľadom k tomu, že sa blíži 14.00 hod., ukončujem, prerušujem dnešné rokovanie 36. schôdze. Chcem upozorniť, že v utorok o 9.00 budeme pokračovať dvoma bodmi, dvoma poslaneckými návrhmi, ktorých sme si dohodli preloženie na utorok na 8.00 hodinu, na 9.00 hodinu, a to sú teda návrhy pána poslanca Brixiho a pána poslanca Ľubomíra Petráka. Ktoré teraz, neviem, má ísť, ale určite ste o tom všetci upovedomení. Potom budeme pokračovať nasledujúcimi bodmi podľa poradia. Ďakujem pekne, prajem príjemný víkend. Dovidenia. (Prerušenie rokovania o 13.58 hodine.)
Beluský, Martin, poslanec NR SR (2022-02-25):
Ďakujem pekne za slovo. Ďakujem všetkým za faktické poznámky. Budem, skúsim rýchlo, lebo bolo toho dosť. Pán poslanec Čekovský, vy hovoríte, že to chcete dať na správnu mieru, že sa to bude týkať len nejakých webov na Slovensku, že nie teda tých zahraničných sociálnych sietí. Ale veď to je úplne jedno, čoho sa to týka, že sa to bude týkať nejakých iných webov len na Slovensku, tá miera proste nie je tam dôležitá. A hovoríte, že netreba to, že netreba to zužovať na to, že to bude zablokované len vtedy, keď niekto povie nepravdu. Ale veď tak si vypočujte tú faktickú poznámku, čo povedal pán poslanec Pročko. Veď on povedal, že vy chcete týmto zákonom blokovať tých, ktorí hovoria nepravdu, takže si trošku protirečíte navzájom. A ja som nehovoril o tom, že vy idete blokovať nepravdu. Ja som povedal, že to tam vôbec nie je zadefinované, čo je vlastne dezinformácia alebo čo je závažná dezinformácia, nikde to nie je zadefinované a dá sa to jednoducho proste zneužiť. A toho dôkazom je aj to, že vy sami sa toho inštitútu bojíte, pretože ste dali platnosť len do konca roka. Keby ste sa toho inštitútu nebáli, tak ho tam neháte aj pre ďalšiu vládu, ďalšiu vládu, ďalšiu vládu, ale to sa bojíte, že by to mohlo byť zase použité proti vám. Takže sami týmto konaním vlastne ukazujete, že to neni také čisté. Pán poslanec Kazda, vy hovoríte, že nemám vás hodnotiť ako koalíciu. Ale veď to vy budete o tom rozhodovať, že čo je dezinformácia? No vy asi nie. O tom budú rozhodovať nejakí zamestnanci, to je jedno, či polícia, alebo NBÚ, a na základe čoho majú oni o tom rozhodovať? Veď to hovorím, že to v zákone neni žiadna definícia, ani vo vyhláške, ani v osobitnej časti dôvodovej správy, ani v dôvodovej správe, nikde nehovoríte, čo je považované za závažnú dezinformáciu. A o tom ja hovorím, o tom bol môj príspevok, že ste tam mali zadefinovať, aby sa to nedalo zneužívať. A, pán poslanec Krúpa, že či to bude robiť NBÚ alebo niekto iný, to je úplne jedno. Ja hovorím stále, ešte raz to zopakujem, o tom, akým spôsobom sa to proste bude vyhodnocovať, pretože keď to porovnávam... no, už asi nestihnem. Ďakujem pekne.
Richter, Ján, minister práce, sociálnych vecí a rodiny SR (2017-05-18):
Ďakujem pekne. Vážená pani poslankyňa, opätovne pozdrav aj do Piešťan pani Anke. Pani poslankyňa, začnem trošku možno osobne, ale dovolím si to. Nikdy ani len na um mi jednoducho nezišlo uvažovať v súvislosti s opatrovaním ľudí s ťažkým zdravotným postihnutím o tom, čo je lepšie pre národné hospodárstvo, i keď, prirodzene, všetci sme aj nejakí ekonómovia a musíme zohľadňovať aj istú efektívnosť, ktorá z toho vyplýva. Keď som si prečítal, ako ste naformulovala svoju otázku, a to aj napriek tomu, že sa do istej miery schovávate za akúsi pani Janku z Piešťan, prešiel ma tak trošku mráz po chrbte. Toto nie je a nemôže byť hlavné kritérium, ktorým bude vláda pristupovať k tejto problematike. Opatrovanie ľudí s ťažkým zdravotným postihnutím v ich domácom prostredí je najmä pre nich väčšinou lepšou alternatívou, než byť umiestnený do pobytového zariadenia alebo, ako zvyknem hovoriť, kamenného domu. Niekedy v domácom prostredí jednoducho zas nie je možné poskytnúť dostatočnú starostlivosť vzhľadom na úroveň, druh zdravotného postihnutia, odkázanosť, ako je to možné urobiť v tom kamennom dome. Práve preto som na rozdiel od môjho predchodcu už vlani predložil takú novelu zákona o peňažných prostriedkoch na kompenzáciu ťažkého zdravotného postihnutia, ktorá s účinnosťou od 1. januára 2017 zvýši alebo zvýšila výšku peňažného príspevku na opatrovanie, ako aj úroveň ochrany príjmu opatrovaného a tiež odstránila časové obmedzenie doby, počas ktorej štát za opatrovateľa platí dôchodkové poistenie, čím sme zvýšili budúce penzie, a to sa týka hlavne mamičiek, ktoré opatrujú svoje ťažko zdravotne postihnuté deti už od narodenia alebo od útleho veku. V trende zvyšovania výšky tohto príspevku budeme pokračovať a plánujeme do konca tohto volebného obdobia, a to hovorím s plnou vážnosťou aj zodpovednosťou, zvýšiť výšku príspevku na opatrovanie pre poberateľov v produktívnom veku tak, aby sa priblížila alebo aby dosiahla úroveň čistej minimálnej mzdy. Áno, čistej minimálnej mzdy. Samozrejme, že toto všetko si vyžiada vyššie výdavky zo štátneho rozpočtu a tento nárast je už citlivý a veľmi konkrétny aj na tento kalendárny rok, predstavuje nárast o 29 533 mil. V roku 2018 to bude 33 mil., v roku 2019 to má byť až 41-42 mil. eur. A napriek tomu chceme ísť, pretože som presvedčený, že tí opatrovatelia si to zaslúžia a, áno, ak dovolíte teraz možno viacej ako ekonóm, vždy je to lacnejšie pre ten štát ako pobytové zariadenie v kamenných domoch. Ďakujem, skončil som.
Hlina, Alojz, poslanec NR SR (2016-02-11):
Ďakujem veľmi pekne. Ja sa o tom, že tie sestričky sú hrdinky a dávajú nám mužom vizitku o našej zbabelosti, budem venovať vo vystúpení, teraz dovoľte povedať len malý postreh. Všimnite si tú košickú kliku, vystúpil pán Čislák a už je pripravený pán Raši. To sú čisté Košice. Kde je pán Paška? Je vzadu u Pellegriniho? Viete, predstavte si, že by sme riešili teraz kultúru a boli by tu Žilinčania, ktorí by to mali v rukách. Viete, to je besné. To je besné, že až takto plasticky 3D vidíme, čo sa deje. A teraz mi dovoľte taký malý postreh povedať. Košice sú druhé najväčšie mesto na Slovensku. Primátor tohto mesta berie, myslím, teraz 400 eur mesačne, alebo to tak bude, lebo bude mať znížený plat. A tento primátor druhého najväčšieho mesta tu o chvíľku bude stáť za pultom a bude hovoriť o úspechoch slovenského zdravotníctva, a pritom mu praskajú koľajnice, mrznú mu deti pod igelitom. Rozumiete tomu? Je to v meste kultúry, vážení, to bolo európske mesto kultúry, Košice a deti mu mrznú pod igelitom. Prosím vás, to je besné, však už niekto by mal povedať aj vo svete, čo sa v tejto krajine deje. Ako môže primátor tohto mesta rozprávať, že už je toaletný papier v nemocniciach, prosím vás, praskajú mu koľajnice. Košičania, toto robí váš primátor, vám praskajú koľajnice, deti mrznú pod igelitom, pričom on tu bude hodinu čítať z papiera. Pán Čislák aspoň čo-to vedel z hlavy, to, čo mal, ale čo si dal aj z hlavy. Sem príde predseda parlamentného výboru, primátor druhého najväčšieho mesta na Slovensku a ešte aj svoje meno prečíta z papiera. Prosím vás, toto je košická klika 3D, nech sa páči, príjemné predstavenie. (Potlesk.)
Laššáková, Jana, podpredsedníčka NR SR (2014-02-04):
Pán poslanec Kaník, nech sa páči.
V. Veteška, podpredseda NR SR: (2004-10-29):
Zapnite mikrofón pánovi Ondriašovi. K. Ondriaš, poslanec: Ďakujem, pán predsedajúci. Ja by som chcel len zdôrazniť, že poslanec pán Maxon tu prediskutoval veľmi dôležité otázky lesného hospodárstva a poľnohospodárstva. Chcel by som potvrdiť, že klub Komunistickej strany súhlasí s pánom poslancom a podporí ho v hlasovaní. Ďakujem.